text: Renovationsarbejder har passet på efterladt killing hele dagen
  12 maj 2015 kl. 19.16
  En renovationsarbejder fandt tirsdag morgen en lille kattekilling i en container i Kolding. Hele dagen har medarbejderne på renovationsafdelingen passet på den lille killing.
  Den lille kattekilling blev taget med tilbage til afdelingen af en renovationsarbejder, efter at han fandt den i en container i Kolding. Falck hentede den sidst på dagen og har nu afleveret den til Dyrenes Beskyttelse. Det skriver Kolding kommune på deres facebookside.
  Den lille lysebrune killing mangler stadig et hjem, så er du interesseret kan du finde den på Dyrenes Beskyttelses hjemmeside, når den er vaccineret. Du kan også læse mere på Kolding kommunes facebookside
  
  